stanford-oval/wikipedia huggingface dataset:
דיוויזיית הפאנצר אס אס הראשונה
מלחמת העולם השנייה > ברית המועצות ואיטליה

בראשית הפלישה הגרמנית לברית המועצות (מבצע ברברוסה צורפה הלייבשטנדרטה לקבוצת ארמיות צפון. מאוחר יותר השתתפה היחידה בכיבוש אומן וקייב ולקחה חלק בקרב המגננה ברוסטוב על הדון בנובמבר 1941. לאחר כיבוש רוסטוב בפעם השנייה על ידי הגרמנים ביולי 1942 הוצאה היחידה מפעילות מבצעית בשל האבדות הרבות שספגה והועברה לצרפת לצורך התארגנות מחדש. במהלך שהותה בצרפת הורחבה היחידה לדיוויזיית פאנצרגרנדיר. באביב 1943 היא הוחזרה לפעילות בחזית המזרחית, השתתפה בקרב חרקוב השלישי, במהלכו טבחה במאות אזרחים.
לאחר זאת לקחה חלק מרכזי בקרב קורסק ביולי 1943 שם נכשלה חרוצות ואיבדה 474 מחייליה.
לאור הדחתו של מוסוליני מהשלטון באיטליה ופלישת בעלות הברית לסיציליה הועברה הדיוויזיה לאיטליה כדי להתכונן לאפשרות של פלישה של בעלות הברית למדינה. ב-8 באוגוסט הגיעה הלייבשטנדרטה לנהר הפו וקיבלה הוראה לפרק את היחידות האיטלקיות באזור מנשקן. ההוראה התבצעה כמעט ללא התנגדות. ה-OKW היה מודאג מדיווחים על כך שהארמייה האיטלקית ה-14 מתארגנת בפיימונטה ליד הגבול הצרפתי, בכוונה לעבור לצד בעלות הברית. כוח של הדיוויזיה בראשות יואכים פייפר נשלח לפרק את הארמייה מנשקה. בעקבות סירובם של האיטלקים להתפרק מנשקם, אילץ אותם פייפר להיכנע ולמסור את נשקם לאחר קרב קצר. הלייבשטנדרטה עסקה גם בפעילות נגד הפרטיזנים האיטלקים בצפון איטליה וברצח יהודים בטבח אגם מאג'ורה בו טבחו חיילי הדיוויזיה 56 יהודים. באופן חריג היה מעשה הטבח בניגוד לפקודות שקיבלו החיילים ולכן, על מנת להעלים עדויות, הטביעו את גופותיהם באגם, הגופות נשטפו לחוף השווייצרי של האגם ומעשה הפשע התגלה.
מהלך פעילותה של הדיוויזיה באיטליה היא הפכה לדיוויזיית שריון מלאה.
המצב בחזית המזרחית הלך והחמיר וכתוצאה מכך הוחלט להחזיר לשם את הדיוויזיה. באמצע נובמבר 1943 היא הגיעה לז'יטומיר והשתתפה בהתקפת נגד מוצלחת של קבוצת ארמיות דרום באזור זה. בינואר 1944 עוטר מפקד גדוד הפאנצר ה-101, מיכאל ויטמן, בצלב האבירים של צלב הברזל עם עלי אלון וחרבות על כך שעצר מתקפה של בריגדת טנקים סובייטית שלמה.
בפברואר 1944, לאחר ששני קורפוסים גרמניים כותרו על ידי הצבא האדום בכיס קורסון, צורפה הלייבשטנדרטה לכוחות שניסו לפרוץ את טבעת הכיתור הסובייטית. למרות הישגים התחלתיים לא הצליח כוח החילוץ לחבור לכוחות המכותרים בשל תנאי השטח הקשים והתנגדות חזקה של ארבעה קורפוסים משוריינים סובייטים. בסופו של דבר הצליחו חלק מהכוחות הנצורים לפרוץ את טבעת הכיתור הסובייטית ב-17 בפברואר ולחבור לכוח החילוץ באזור נהר הגנילוי טיקיץ'. שרידי הדיוויזיה, 41 קצינים ו-1,188 חיילים, הועברו לבלגיה לצורך מנוחה ולהתארגנות מחדש וב-25 באפריל הגיעו לשיא כוחם.
מלחמת העולם השנייה > החזית המערבית

לאחר הפלישה לנורמנדי (יוני 1944) הוצבה הלייבשטנדרטה בצפון נהר הסן כדי למנוע אפשרות של נחיתה מצד בעלות הברית באזור. במהלך הלחימה בצפון צרפת כותרה הדיוויזיה יחד עם כוחות אחרים על ידי כוחות אמריקנים, קנדים ופולנים אך הצליחה להיחלץ מן הכיתור. בסך הכל בעת הלחימה בצפון צרפת הדיוויזיה הייתה בעלת שיעור אבדות גבוה: 5,000 אבדות.
הלייבשטנדרטה השתתפה בקרב הארדנים בדצמבר 1944. קרב זה היה למעשה רצונו של היטלר להכות בבעלות הברית המערביות ולהוכיח כי גרמניה אינה מנוצחת. הלייבשטנדרטה, יחידת העילית של הוורמאכט, תחת פיקודו של וילהלם מונקה הייתה לחוד החנית של הכוחות הגרמניים שתקפו באזור הארדנים. בשל שיעור האבדות הגבוה של הלייבשטנדרטה צורפו אליה חיילים מאומנים צעירים במיוחד. בנוסף, המשבר הכלכלי שפקד את הרייך אילץ את הדיוויזיה ללחום עם מלאי קטן של דלק והכוחות נזקקו למלאי דלק שאמורים להישבות מידי בעלות הברית. כאשר הקרב החל, מונקה שלח את הקולונל הטוב ביותר שלו, יואכים פייפר והרגימנט שלו, שכונה צוות קרב פייפר, לעמוד בראש הכוחות התוקפים ב-16 בדצמבר.
במהלך התקדמותו של פייפר אירע טבח מלמדי שגרם לזעזוע בדעת הקהל בארצות הברית. בטבח נורו 86 שבויים אמריקנים בידי חייליו של פייפר. למרות ההתקדמות המרשימה של פייפר, הוא נותר ללא תגבורת ואספקה מנותק מהכוחות הגרמניים. פייפר החליט ב-23 בדצמבר לסגת לקווי המוצא. ב-1 בינואר 1945 הורה המטה הגרמני להמשיך במתקפה אך הכוחות האמריקנים היו מוכנים לה. ב-27 בינואר הסתיים הקרב עם תבוסת הגרמנים.
מלחמת העולם השנייה > קרבות אחרונים

כשהיא סובלת מאבדות, דיוויזיית הלייבשטנדרטה הועברה לחזית המזרחית פעם נוספת. הפעם היא לקחה חלק בקרב בלטון בהונגריה במרץ 1945, המתקפה הגרמנית האחרונה במלחמה. ההתקפה נכשלה והדיוויזיה נסוגה לעמדות הגנתיות בווינה כדי להגן עליה מפני הצבא האדום. פורסמה באותם ימים "פקודת הסרט". אדולף היטלר הוציא פקודה זו כיוון שחשב שחייליו לא לחמו "כפי שהמצב דרש" והורה לשים סרט לחרפה על חיילי היחידה. זפ דיטריך, נמנע מביצוע פקודה זו. ב-20 באפריל הדיוויזיה עברה לפלנסבורג שבצפון גרמניה, שם נכנעה לכוחות הבריטים ב-2 במאי.
פשעי מלחמה

הדיוויזיה ביצעה פשעי מלחמה במהלך כל הלחימה בחזית המזרחית, בין ינואר למרץ 1943 רצחה הדיוויזיה אלפי שבויי מלחמה רוסיים בחרקוב וכמו כן את הטבח באגם מאג'ורה.
אך אולי המפורסם בפשעי המלחמה של הדיוויזיה היה הטבח במלמדי בו רצחו חילי הדיוויזיה 86 חילי צבא ארצות הברית שנפלו בשבי בשדה מושלג במהלך המתקפה בארדנים.
הטבח שהיה פרקטיקה מקובלת בידי חילי הוואפן אס אס בחזית המזרח היה פשע המלחמה הראשון שהופנה כלפי חילי ארצות הברית זעזע את חילי ומפקדי צבא ארצות הברית והביא למעשי נקמה בחילי האס אס.
מפקדי הדיוויזיה

15 באוגוסט 1938- 7 באפריל 1943 - אוברסט-גרופנפיהרר יוזף דיטריך אשר נשפט על פשעי מלחמה.
8 באפריל 1943- 20 באוגוסט 1944 - בריגדפיהרר תאודור ויש
21 באוגוסט 1944- 6 בפברואר 1945 - בריגדפיהרר וילהלם מונקה
7 בפברואר 1945 -עד סוף המלחמה - בריגדפיהרר אוטו קום
לקריאה נוספת

Williamson, Gordon, The Waffen-SS (1): 1. to 5. Divisions, Oxford: Osprey Publishing, 2003.
הערות שוליים

↑  Chris M.V. Madsen, Kurt Meyer on Trial: A Documentary Record. (עמ' 6), academia.edu, ‏2007
↑  נקמה מאוחרת , האמריקאים לא שכחו, באתר רגעים היסטוריים
| גרמניה הנאצית דיוויזיות הוואפן אס אס  |
| --- | --- | --- |
| דיוויזיות פאנצר | דיוויזיית האס אס לייבשטנדרטה • דיוויזיית אס אס "דאס רייך" • דיוויזיית האס אס השלישית "טוטנקופף" • דיוויזיית פאנצר אס אס החמישית "ויקינג" • דיוויזיית פאנצר אס אס התשיעית "הוהנשטאופן" • דיוויזיית פאנצר אס אס העשירית "פרונדסברג" • דיוויזיית פאנצר אס אס ה-12 "היטלריוגנד" |  |
| דיוויזיות פאנצרגרנדיר | דיוויזיית פאנצרגרנדיר אס אס ה-11 "נורדלנד" • דיוויזיית פאנצרגרנדיר אס אס ה-16 "רייכספיהרר-אס אס" • דיוויזיית פאנצרגרנדיר אס אס ה-17 "גץ פון ברליכינגן" • דיוויזיית פאנצרגרנדיר אס אס ה-18 "הורסט וסל" • דיוויזיית פאנצרגרנדיר אס אס ה-23 "נדרלנד" |  |
| דיוויזיות הרריות | דיוויזיית אס אס השישית "נורד" • דיוויזיית אס אס השביעית "פרינץ אויגן" • דיוויזיית אס אס הררית ה-13 "הנדשאר" • דיוויזיית אס אס הררית ה-21 "סקנדרבג" • דיוויזיית אס אס הררית ה-23 "קאמא" • דיוויזיית ואפן הררית אס אס ה-24 "קארסטייגר" |  |
| דיוויזיות פרשים | דיוויזיית פרשים אס אס השמינית "פלוריאן גאייר" • דיוויזיית פרשים אס אס ה-22 "מריה תרזה" • דיוויזיית ואפן פרשים אס אס ה-33 • דיוויזיית פרשים אס אס ה-37 "ליצו" • דיוויזיית הפרשים הקוזאקים הראשונה • דיוויזיית הפרשים הקוזאקים השנייה |  |
| דיוויזיות חיל רגלים | דיוויזיית הוואפן גרנדיר אס אס ה-14 • דיוויזיית הוואפן גרנדיר אס אס ה-15 • דיוויזיית הוואפן גרנדיר אס אס ה-19 • דיוויזיית הוואפן גרנדיר אס אס ה-20 • דיוויזיית הוואפן גרנדיר אס אס ה-25 "הוניאדי" • דיוויזיית הוואפן גרנדיר אס אס ה-26 • דיוויזיית הגרנדיר אס אס ה-27 "לנגמרק" • דיוויזיית הגרנדיר אס אס ה-28 'ולוניה' • דיוויזיית הוואפן גרנדיר אס אס רונה • דיוויזיית הוואפן גרנדיר אס אס ה-29 • דיוויזיית הוואפן גרנדיר אס אס ה-30 • דיוויזיית הגרנדיר אס אס ה-31 • דיוויזיית הגרנדיר אס אס ה-32 "ינואר" • דיוויזיית הגרנדיר אס אס ה-33 "שרלמן" • דיוויזיית הגרנדיר אס אס ה-34 'לנדשטורם נדרלנד' • דיוויזיית הוואפן גרנדיר אס אס ה-36 • דיוויזיית האס אס ה-38 "ניבלונגן" |  |
| דיוויזיות משטרה | דיוויזיית האס אס הרביעית • דיוויזיית האס אס ה-35 |  |
| --- | --- |
בקרת זהויות :  GND: 4192801-5  LCCN: n2005016346  NKC: olak2002158692  VIAF: 154940546   WorldCat (עם VIAF): 154940546 
טנקי פאנצר 4 של הדיוויזיה ברוסיה, מרץ 1943.
אבני נגף על חוף האגם במקום בו טובעו הגופות
חייליו של פייפר בדרך למלמדי
גופות הנרצחים בידי חילי הוואפן אס אס כפי שנתגלו בידי חילי ארצות הברית
הבחירות הכלליות בבריטניה 1847

הבחירות הכלליות בבריטניה 1847 התרחשו בתאריכים 29 ביולי–26 באוגוסט 1847. בבחירות אלו ניצח ג'ון ראסל מן המפלגה הוויגית את אדוארד סמית-סטנלי מן המפלגה השמרנית. למעשה המפלגה השמרנית כמעט וקיבלה את רוב המושבים בפרלמנט, למרות שרוב המצביעים הצביעו למפלגה הוויגית שקיבל פחות מושבים. בבחירות אלו התחזקה גם המפלגה האירית בהנהגת דניאל או'קונל.
בבחירות אלו נבחר לפרלמנט היהודי הראשון בתולדות בריטניה - ליונל דה רוטשילד. חרי הפרלמנט נדרשו להישבע על האמונה הנוצרית, מה שמנע למעש מרוטשילד לכהן בתפקידו עד שנת 1858.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | אדוארד סמית-סטנלי | 367 | 205,481 | 42.6% |
| המפלגה הוויגית | ג'ון ראסל | 271 | 259,311 | 53.8% |
| המפלגה האירית | דניאל או'קונל | 36 | 14,128 | 2.9% |
| התנועה הצ'רטיסטית |  | 1 | 2,848 | 0.59% |
| אחרים |  | 2 | 661 | 0.3% |
המנון ניז'ר

| --- | --- |

 מדינה:  ניז'ר ניז'ר
 שפה:  צרפתית
 מילים:  Maurice Albert Thiriet
 לחן:  Robert Jacquet / Nicolas Abel François Frionnet
 תאריך מעמד רשמי:  1961
 
לה ניגריינא (בצרפתית: La Nigérienne) הוא ההמנון הלאומי של ניז'ר.
מילות ההמנון

| תרגום חופשי לעברית | צרפתית |
| --- | --- |
 :  Auprès du grand Niger puissant  Qui rend la nature plus belle,  Soyons fiers et reconnaissants  De notre liberté nouvelle!  Evitons les vaines querelles  Afin d'épargner notre sang,  Et que les glorieux accents  De notre race soit sans tutelle!  S'élève dans un même élan  Jusqu'à ce ciel éblouissant,  Où veille son âme éternelle  Qui fera le pays plus grand!    Coro:  Debout !Niger !Debout!  Que notre œuvre féconde  Rajeunisse le cœur de ce vieux continent!  Et que ce chant s'entende  Aux quatre coins du monde  Comme le cri d'un peuple équitable et vaillant!  Debout ! Niger !Debout!  Sur le sol et sur l'onde,  Au son des tam-tams  Dans leur rythme grandissant,  Restons unis toujours,  Et que chacun réponde  A ce noble avenir  Qui nous dit: - En avant !
ראו גם

דגל ניז'ר
סמל ניז'ר
המנון סודאן

| --- | --- |
 מדינה:  סודאן סודאן
 שפה:  ערבית
 מילים:  אחמד סאלח
 לחן:  אחמד מרג'אן
 תאריך מעמד רשמי:  1958
 שמות נוספים:  המנון הדגל (نشيد العلم), הצדעה לדגל (تحية العلم)
 ‏האזנהקובץ:Sudanese national anthem, performed by the U.S. Navy Band.oga‏Ⓘ‏
 
אנו צבא האל, צבא המולדת (בערבית: نحن جند الله, جند الوطن) הוא ההמנון הלאומי של סודאן. ההמנון היה המנון הכוחות הצבאיים שפעלו לעצמאות סודאן. הוא נכתב על ידי אחמד סאלח והולחן על ידי אחמד מרג'אן. בשל המצב הפוליטי המעורער במדינה, קיים ספק אם המנון זה ישמש את סודאן גם בשנים הבאות. ההמנון מושר בערבית.
מילות השיר

| ערבית | תעתיק עברי | תרגום לעברית |
| --- | --- | --- |
| نحن جند الله جند الوطن  ان دعى داعي الفداء لم نخن  نتحدى الموت عند المحن  نشتري المجد بأغلى ثمن  هذه الأرض لنا  فليعش سوداننا علما بين الأمم  يا بني السودان هذا رمزكـم  يحمل العبء و يحمي أرضكم | נַחְןֻ גֻ'נְדֻ אללַּה גֻ'נְדֻ (א)לְוַּטַן  אִן דַעַא דַאעִי (א)לְפִדַאא לַם נַחֻ'ן  נַתַחַדַּא (א)לְמַוּתַ עִנְדַ (א)לְמִחַן  נַשְׁתַרִי (א)לְמַגְ'דַ בִּאַעְ'לַא תַ'מַן  הַדִ'הִ (א)לְאַרְץֵ' לַנַא  פַלְיַעִשׁ סוּדַאנֻנַא עַלַמַן בַּיְןַ (א)לְאֻמַם  יַא בַּנִי (אל)סּוּדַאן הַדַ'א רַמְזֻכֻּם  יַחְמִלֻ (א)לְעִבְּאַ וַּיַחְמִי אַרְצַ'כֻּם | אנו צבא האל, צבא המולדת  אם תבוא קריאת ההקרבה, לא נבגוד  נקרא תיגר על המוות בשעת מבחן  נקנה את התהילה במחיר היקר ביותר  זו הארץ לנו  שתחיה סודאן שלנו כדגל בין האומות  בני סודאן, זהו סמלכם  הנושא את הנטל ומגן על ארצכם. |
הערות שוליים

↑  האות ض מתועתקת כ-צ' ונהגית כדל"ת נחצית.
הבחירות הכלליות בבריטניה 1852

הבחירות הכלליות בבריטניה 1852 התרחשו בתאריכים 7 ביולי–31 ביולי 1852. בבחירות אלו ניצח אדוארד סמית-סטנלי מן המפלגה השמרנית את ראש הממשלה המכהן ג'ון ראסל מן המפלגה הוויגית. זוהי הייתה הפעם השנייה ברצף שסמית-סטנלי וראסל התחרו זה מול זה בבחירות. מערכת בחירות זו נחשבת למשמעותית במיוחד בהיסטוריה הפוליטית של בריטניה, שבה המפלגה השמרנית הפכה למפלגת אצולה כפרית, והפלגה הוויגית (הליברלית יותר) הפכה למייצגת הבורגנות העירונית. אלו גם היו אחת מן מערכות הבחירות הצמודות ביותר בתולדות המדינה, כאשר ההפרש בין המפלגות היו מושבים בודדים. תקופה זו חלה בצילו של מחלוקות רבות אודות התקציב וחוקי הדגן.
כמו בבחירות הקודמות, המפלגה הוויגית קיבלה את רוב הקולות, אך המפלגה השמרנית היא זו שקיבלה את רוב המושבים בפרלמנט. לאחר הבחירות סמית-סטנלי השמרן נתקל בקשיים להרכיב ממשלה בעקבות פיצולים ופילוגים במפלגתו. בסופו של דבר הממשלה השמרנית נפלה בדצמבר 1852, ואת סמית-סטנלי ירש ג'ורג' המילטון-גורדון. ממשלה זו גם קרסה בשנת 1855 בעקבות המעורבות הבריטית במלחמת קרים.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | אדוארד סמית-סטנלי | 330 | 311,481 | 41.9% |
| המפלגה הוויגית | ג'ון ראסל | 324 | 430,882 | 53.8% |
דימוי עצמי

דימוי עצמי הוא מושג רב ממדי המשקף את מכלול התפיסות, העמדות, הרגשות, האפיונים הפיזיים וההתנהגות שהפרט מייחס לעצמו באופן סובייקטיבי. הגדרתו ומהותו של מושג זה נתונים במחלוקת בקרב התאורטיקנים השונים.
התפיסה המחקרית הרווחת מתייחסת לדימוי העצמי כתכונה דינאמית, נלמדת על ידי הפרט במהלך חייו ומתפתח ללא הרף, כפועל יוצא מחוויותיו של הפרט, האינטראקציה שלו עם "אחרים משמעותיים" ומגעו עם סביבתו. מנגד, חוקרים אחדים מתייחסים לדימוי העצמי כתכונת אישיות מולדת, דהיינו היא מובנת באדם פנימה. את התכונה הזו מביא הפרט עמו אל סביבתו, כאשר היא כבר מגובשת ומעוצבת וכמעט ואינה מושפעת מהתנסות בסביבה.
הספרות המקצועית מלמדת כי הדימוי העצמי והתפתחותו אצל הפרט מושפעים ממשתנים שונים מגוונים, כאשר העיקריים הם: גיל – כך שצעירים הם פחות בטוחים במושג העצמי וכי הביטחון העצמי שלהם גובר עם הגיל ונעשה יותר ברור ויותר מוגדר. כמו כן, משתנים משמעותיים בהתהוות הדימוי העצמי הם מגדר, הכנסה ומצב חברתי-כלכלי, המצב הבריאותי, אתניות, והדימוי הגופי של הפרט.
לדימוי העצמי יש השפעה מכרעת על ההתנהגות, ומצב הבריאות הנפשית ותפקודו של האדם. כך, שככל שהדימוי העצמי גבוה יותר, התפקוד יעיל יותר, ככל שהדימוי העצמי נמוך, יעילות התפקוד נפגמת.
התפתחות הדימוי העצמי > בפסיכולוגיה חברתית

תאוריית ההשוואה החברתית היא תיאוריה שהוצעה על ידי לאון פסטינגר שלפיה יש דחף אנושי ללמוד על עצמך, יכולותיך ודעותיך, על ידי ההשואה אל אחרים. התיאוריה גורסת כי הדימוי העצמי נוצר תוך השוואה שעורך האדם בינו לבין אנשים אחרים בסביבתו.
התפתחות הדימוי העצמי > בפסיכואנליזה

לפי אוטו קרנברג (1976), דימוי עצמי הוא תוצר של הפנמה הכולל שלושה תהליכים:
ספרציה - הבנת התינוק שהוא אישיות בפני עצמו. כבר מסוף השנה הראשונה לחייו מבין התינוק שאיננו מחובר גופנית לאמו ולשאר האנשים והחפצים בחייו. בשנה השנייה לחייו נוצר לפעוט רצון משלו, "לא רוצה", "את זה", רצון זה מהווה את ההיפרדות הנפשית.
קביעות העצמי - בסוף השנה הראשונה לחיי התינוק, הוא מפתח שתי יכולות שכליות חשובות, קביעות אובייקט ויכולת ההסמלה. יכולות אלו מאפשרות לו להבין שהאדם יכול להשתנות מבחינה חיצונית (לבוש, שינוי במבנה הגוף) אך הוא עדיין נשאר אותו האדם.
זיהוי עצמי - לאחר שעבר בהצלחה את שני השלבים הראשונים, הילד לומד לזהות את עצמו. הוא מתחיל להתייחס אל עצמו בגוף ראשון בתור "אני" במקום בגוף שלישי "אורן", למשל.
למידה על ה"עצמי"

בני האדם לומדים על עצמם ממספר מקורות משמעותיים.
התנסות אישית - לאחר התפתחות היכולות השכליות של הילד הוא לומד להעריך את עצמו על סמך הישגיו. החוויות שאנו עוברים במהלך החיים משפיעות ומעצבות את הדימוי העצמי של כל אחד מאיתנו.
יחסי גומלין בין אישיים - מלמדים על ה"עצמי" דרך היחסים עם אחרים ("יש לי הרבה חברים"), התגובות שמקבלים מאחרים ("אתה ילד חכם") וההשוואה לאנשים אחרים ("אני הילד הכי חזק בכיתה"). בגיל בית הספר מתפתחת אצל הילד היכולת להתבונן על עצמו דרך עיני אחרים ולהסיק מכך על עצמו - מתייחסת לשאלה "מה אתה חושב שאנשים אחרים חושבים עליך?"
חברה ותרבות - הדימוי העצמי של כל אדם נבנה בהתאם למידה שבה הוא מצליח להתאים את עצמו לדפוסי התנהגות בחברה בה הוא חי.
ייצוג העצמי

תאוריית פערי העצמי היא תאוריה שפותחה על ידי א. טורי היגינס והיא מבחינה בין שלושה ייצוגי העצמי: עצמי ממשי (תפיסות האדם את עצמו בהווה), עצמי אידיאלי (התקוות והשאיפות של האדם), ועצמי נדרש (תפיסות האדם את ציפיות החברה ממנו). פערים בין העצמי הממשי והעצמי הנדרש או האידיאלי יוצרים חוסר נוחות ותחושות אכזבה ובושה, המניעים את המוטיבציה של הפרט לצמצום הפערים.
דימוי עצמי חיובי מול דימוי עצמי שלילי

דימוי עצמי חיובי - נוצר כאשר האדם חש פער קטן בין ציפיותיו והישגיו בפועל. מניע את האדם לפעול בביטחון, ליזום ולהתמודד עם אתגרים.
דימוי עצמי שלילי - נוצר כאשר האדם חש חוסר שביעות רצון מתמשך מהישגיו וממאפייניו האישיים. לרוב עקב ביקורת שלילית שספג בילדותו מדמויות משמעותיות עבורו ("ילד רע", "לא מוצלח", "שמן" ועוד). דימוי זה גורם לחוסר ביטחון, פחד מתמיד מכישלון ויכול אף לגרום לחוסר אונים וייאוש.
ראו גם

האדרה עצמית
תאוריית ההשוואה החברתית
תאוריית אימות העצמי
תאוריית ההיכרות עם העצמי
תהליך הספרציה-אינדיבידואציה
לקריאה נוספת

ד"ר ציפי בר-אל, ד"ר מרים נוימאיר (2010), מפגשים עם הפסיכולוגיה, מפגש שני- פסיכולוגיה התפתחותית, הוצאת רכס: עמודים 220 - 226
ד"ר ניצה דורי וספיר אביטל-פינקלשטיין, (2019), מראות והשתקפויות בספרות ילדים ככלי להעלאת הדימוי העצמי, באתר "הגיל הרך"
הערות שוליים

↑  Rosenberg, M. (1979). Components of Rosenberg’s self-esteem scale. Conceiving the self. New York: Basic Books.
1 2  Dweck, C. S. (2002). The Development of Ability Conceptions. Development of Achievement Motivation, 17, 57-88.
1 2 3  Leon Festinger, A Theory of Social Comparison Processes, Human Relations 7, 1954-05, עמ' 117–140 doi: 10.1177/001872675400700202
↑  Ruth Yasemin Erol, Ulrich Orth, Self-esteem development from age 14 to 30 years: A longitudinal study., Journal of Personality and Social Psychology 101, 2011-09, עמ' 607–619 doi: 10.1037/a0024299
↑  Julie Ann McMullin, John Cairney, Self-esteem and the intersection of age, class, and gender, Journal of Aging Studies, New Directions in Feminist Gerontology 18, 2004-02-01, עמ' 75–90 doi: 10.1016/j.jaging.2003.09.006
↑  Unni K. Moksnes, Inger E. O. Moljord, Geir A. Espnes, Don G. Byrne, The association between stress and emotional states in adolescents: The role of gender and self-esteem, Personality and Individual Differences 49, 2010-10-01, עמ' 430–435 doi: 10.1016/j.paid.2010.04.012
↑  Mark R. Leary, Roy F. Baumeister, The nature and function of self-esteem: Sociometer theory, כרך 32, Academic Press, 2000-01-01, עמ' 1–62. (באנגלית)
↑  Yael Benyamini, Howard Leventhal, Elaine A Leventhal, Self-rated oral health as an independent predictor of self-rated general health, self-esteem and life satisfaction, Social Science & Medicine 59, 2004-09-01, עמ' 1109–1116 doi: 10.1016/j.socscimed.2003.12.021
↑  Jerald G. Bachman, Patrick M. O'Malley, Peter Freedman-Doan, Kali H. Trzesniewski, M. Brent Donnellan, Adolescent Self-esteem: Differences by Race/Ethnicity, Gender, and Age, Self and Identity 10, 2011-10-01, עמ' 445–473 doi: 10.1080/15298861003794538
↑  J. A. O'Dea, P. Caputi, Association between socioeconomic status, weight, age and gender, and the body image and weight control practices of 6- to 19-year-old children and adolescents, Health Education Research 16, 2001-10, עמ' 521–532 doi: 10.1093/her/16.5.521
↑  Ulrich Orth, Richard W. Robins, Keith F. Widaman, Life-span development of self-esteem and its effects on important life outcomes, Journal of Personality and Social Psychology 102, 2012-06, עמ' 1271–1288 doi: 10.1037/a0025558
↑  Otto F. Kernberg, Technical Considerations in the Treatment of Borderline Personality Organization, Journal of the American Psychoanalytic Association 24, 1976-08, עמ' 795–829 doi: 10.1177/000306517602400403
| --- | --- |
בקרת זהויות :  GND: 4077349-8
הבחירות הכלליות בבריטניה 1865

הבחירות הכלליות בבריטניה 1865 התרחשו בתאריכים 11 ביולי – 24 ביולי 1865. בבחירות אלו ניצח הנרי טמפל מן המפלגה הליברלית את אדוארד סמית-סטנלי מן המפלגה השמרנית. טמפל נפטר באוקטובר 1865, והחליף אותו בתפקיד ג'ון ראסל שהתפטר בשנת 1866. בכך למעשה נסללה הדרך לממשלתו השמרנית של בנג'מין דיזראלי.
היו אלה הבחירות הכלליות האחרונות בבריטניה עד שנת 2019 בה מפלגה הגדילה את רובה לאחר שהוחזרה לתפקיד בבחירות הקודמות ברוב מופחת
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | אדוארד סמית-סטנלי | 289 | 346,035 | 40.5% |
| המפלגה הליברלית | הנרי טמפל | 369 | 508,821 | 59.5% |
המנון ניקרגואה

| --- | --- |
 מדינה:  ניקרגואה ניקרגואה
 שפה:  ספרדית
 מילים:  סולומון איברה מיורגה
 לחן:  Ernesto o Anselmo Castinove
 תאריך מעמד רשמי:  1971
 ‏האזנהקובץ:National Anthem of Nicaragua by US Navy Band.ogg‏Ⓘ‏
 
שלום לך, ניקרגואה (באנגלית: Salve a ti, Nicaragua) הוא ההמנון הלאומי של ניקרגואה, הוא נכתב בידי סלומון איברה מיורגה, והולחן על ידי Ernesto o Anselmo Castinove בשיתוף פעולה עם Luis A. Delgadillo ההמנון התקבל בשנת 1939 ואומץ רשמית ב-25 באוגוסט 1971.
היסטוריה

הלחן מתוארך למאה ה-18 בו שימשה כהמנונה של הפרובינציה הספרדית. לאחר מכן במהלך שנות העצמאות הראשונות הוא שימש להצדעה לחברי בית המשפט העליון של ניקרגואה שהייתה חבירה אז בהפרובינציות המאוחדות של מרכז אמריקה
ההמנון הוחלף לאחר מכן שלושה פעמי במהלך תקופות מהפיכות והפיכות פוליטיות, אבל הוחזר ב-23 באפריל 1918, אחר כישלון המהפיכה הליברלית האחרונה, תחרות נפתחה לקהל לבחירת מילים חדשות להמנון. בתנאי כי המילים יכולות להזכיר רק שלום ועבודה, שכן המדינה בדיוק סיימה מלחמת אזרחים. כתוצאה מכך ההמנון של מדינת ניקרגואה הוא ההמנון היחיד באמריקה הלטינית המדבר על שלום במקום מלחמה.
הממשלה השמרנית החדשה, הפרו-ספרדית, העניקה במהירות את הפרס הראשון לסלומון איברה מיורגה, מורה ופזמונאי תושב ניקרגואה, והחליף את "Hermosa Soberana" (יופי וריבונות) הלוחמני יותר, שיר לכת צבאי אנטי ספרדי שנראה כמבוכה במדינה עם שורשים ספרדים עמוקים. עם זאת, "Hermosa Soberana" אומץ על ידי המפלגה הליברלית (ספרדית: Partido Liberal) כהמנון הפרטיזנים שלה משנת 1927 ועד ימינו.
מילות ההמנון

| תרגום לעברית | ספרדית |
| --- | --- |
שלום לך ניקרגואה!  על אדמתך קול התותח ישאג לא עוד,  גם דם אחים לא יכתים  דגלך המפואר רב הצבעים.    תני לשלום להאיר יפה בשמיך,  ושום דבר לא מעמעם את תהילתך האלמותית,  כי העבודה היא זרי הדפנה שלך  והכבוד הוא סמל הניצחון שלך!  : Salve a ti, Nicaragua! En tu suelo,  ya no ruge la voz del cañón,  ni se tiñe con sangre de hermanos  tu glorioso pendón bicolor.    Brille hermosa la paz en tu cielo,  nada empañe tu gloria inmortal,  ¡qué el trabajo es tu digno laurel  y el honor es tu enseña triunfal!
הבחירות הכלליות בבריטניה 1857

הבחירות הכלליות בבריטניה 1857 התרחשו בתאריכים 27 במרץ–24 באפריל 1857. בבחירות אלו ניצח הנרי טמפל מן המפלגה הוויגית את אדוארד סמית-סטנלי מן המפלגה השמרנית. בחירות אלו נערכו לאחר אי אמון פרלמנטרי וציבורי בממשלה לאור המעורבות במלחמת האופיום השנייה. טמפל, בן 72 בהיבחרו, היה האדם המבוגר ביותר עד היום (2024) שזכה בבחירות ראשונות
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | אדוארד סמית-סטנלי | 264 | 239,712 | 33.5% |
| המפלגה הוויגית | הנרי טמפל | 377 | 464,127 | 64.8% |
דיק, קר'ס ליידיס

תמונה קבוצתית מ-1921
מועדון הכדורגל דיק, קר'ס ליידיס (אנגלית: .Dick, Kerr's Ladies F.C), היה מועדון כדורגל נשים אנגלי שפעל בעידן שלפני הכדורגל המקצועני (לפני שנות ה-70). דיק, קר'ס ליידיס הייתה קבוצת כדורגל הנשים המצליחה ביותר בסוף העשור השני של המאה ה-20 ותחילת שנות ה-20 של המאה ה-20, ואף שימשה כמעין "נבחרת אנגליה" במספר טורנירים בינלאומיים.